paragraph_text: Početak operacije je preduhitren početkom Operacije Oluja koju su samo jedan dan prije planiranog početka Operacije Vaganj 95 - i uz angažiranje znatno jačih vojnih efektiva - pokrenuli HV, HVO i Armija BiH. Snage pripremljene na teritoriju BiH za Operaciju Vaganj 95 prihvatile su srpske vojne snage koje su se povlačile iz Hrvatske, a 13.kolovoza 1995. god. je kontingent srpskih postrojbi dovedenih iz Podrinja izveo neuspješni protunapad kod Grahova, koji je prekinut kada su u trodnevnim teškim borbama snage HV pokazale krajnju odlučnost da održe dostignute pozicije. Međutim su snage VRS bile uspješnije u sprječavanju pokušaja HV da prodru s Banovine prema Prijedoru, te je Operacija Una usamljeni primjer napadne operacije HV 1995. godine koja nije uspjela.